**Dana Wynter** (født 8. juni 1931, død 5. mai 2011) var en tysk-født britisk skuespiller som vokste opp både i England og i Sør-Afrika. 

Wynter dukket opp i filmer og på fjernsyn i en periode på mer enn førti år. Hennes karriere som skuespiller begynte med flere mindre roller i 1950 før hun hadde sin første større opptreden i den opprinnelige versjonen av Invasion of the Body Snatchers i 1956. Dana var datter av doktor Peter Wynter (født Winter), en anerkjent britisk kirurg, og hans kone, Jutta Oarda, som opprinnelig kom fra Ungarn. Dana vokste opp i England. Da hun var seksten år gammel dro faren hennes til Marokko for å operere på en kvinne som ikke ville tillate noen andre å operere på henne. Dana Wynter studerte medisin ved et universitet i Sør-Afrika som den eneste kvinnelig studenten i en klasse på 150 personer. 

Etter over ett år med studier i Sør-Afrika returnerte Dana til England, droppet sine medisinske studier og begynte med skuespill. Wynter begynte sin karriere på kino i 1951 og hadde mange mindre roller, ofte ukreditert, i en rekke britiske filmer. En av disse var i Lady Godiva Rides Again fra 1951 der andre framtidige ledende skuespillere som Kay Kendall, Diana Dors og Joan Collins hadde tilsvarende små roller. Wynter hadde mer suksess i New York enn i London. Hun dukket opp både på teater og på TV, hvor hun hatt ledende roller i blant annet Robert Montgomery Presents (1953) og Studio One (1955, med blant andre Barry Sullivan).

Dana flyttet deretter til Hollywood i 1955, der hun snart fikk en kontrakt med filmselskapet 20th Century Fox. Samme år vant hun prisen Golden Globe innen kategorien Mest lovende nykommer, en tittel hun delte med Anita Ekberg og Victoria Shaw. I de kommende tiårene hadde hun flere roller i både kjente og mindre kjente filmer og teater-oppsetninger, samt at hun var gjeste-skuespiller i flere TV-serier. Dana Wynter døde den 5. mai 2011 på grunn av en hjertesvikt mens hun var innlagt ved Ojai Valley Community Hospital's Fortsetter Care Center. Dana var 79 år gammel da hun døde. Hun hadde hatt en hjertesykdom i flere år og hadde blitt overført fra sykehusets intensivavdeling tidligere samme dag. Hennes sønn Mark uttalte at moren ikke var forventet å overleve veldig lenge og at hun gikk av med døden veldig fredelig.

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Internet Speculative Fiction Database, ISFDB forfatter-ID 197826, besøkt 9. oktober 2017[Hentet fra Wikidata]
3. 1 2   Find a Grave, Find a Grave 69461988, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6sn1r57, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   «Dana Wynter dies at 79; actress in ‘Invasion of the Body Snatchers’», publisert i Los Angeles Times, verkets språk engelsk, utgitt 8. mai 2011, besøkt 30. mars 2021[Hentet fra Wikidata]

Eksterne lenker
---------------

* (en) Dana Wynter på Internet Movie Database Rediger på Wikidata

* (sv) Dana Wynter i Svensk Filmdatabas Rediger på Wikidata

* (da) Dana Wynter på Filmdatabasen Rediger på Wikidata

* (da) Dana Wynter på Scope Rediger på Wikidata

* (fr) Dana Wynter på Allociné Rediger på Wikidata

* (en) Dana Wynter på AllMovie Rediger på Wikidata

* (en) Dana Wynter hos The Movie Database Rediger på Wikidata

* (en) Dana Wynter hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** BNE
 |